PSL พุ่งแรงเกิน 6% นิวไฮในรอบกว่า 1 ปี รับผลดีค่าระวางเรือฟื้นตัว
PSL พุ่งแรงเกิน 6% นิวไฮในรอบกว่า 1 ปี รับผลดีค่าระวางเรือฟื้นตัว ล่าสุด ณ เวลา 11.40 น. อยู่ที่ 9.35 บาท บวก 0.55 บาท หรือ 6.25% สูงสุด 9.35 บาท ต่ำสุด 8.90 บาท ด้วยมูลค่าซื้อขาย 90.43 ล้านบาท ด้าน บล.เคทีบี (ประเทศไทย) แนะซื้อเก็งกำไร
16 ม.ค. 2560

ผู้สื่อข่าวรายงานว่า ราคาหุ้นบริษัท พรีเชียส ชิพปิ้ง จำกัด (มหาชน) หรือ PSL ล่าสุด ณ เวลา 11.40 น. อยู่ที่ 9.35 บาท บวก 0.55 บาท หรือ 6.25% สูงสุด 9.35 บาท ต่ำสุด 8.90 บาท ด้วยมูลค่าซื้อขาย 90.43 ล้านบาท ขณะที่ดัชนีหุ้นไทยโดยรวมลบ 0.12%

โดยราคาหุ้น PSL ปรับตัวขึ้นสูงสุดในรอบกว่า 1 ปี นับตั้งแต่ราคาหุ้นอยู่ที่ 9.45 บาท เมื่อวันที่ 14 ก.ค.58
ขณะที่ บล.เคทีบี (ประเทศไทย) ระบุในบทวิเคราะห์ แนะนำซื้อเก็งกำไร ให้แนวรับ 8.60-8.75 บาท แนวต้าน 9.10-9.25 บาท โดยราคา PSL ที่กลับมายืนเหนือเส้นค่าเฉลี่ย 5/10 วัน ทำให้เกิดสัญญาณซื้อรอบใหม่ ขณะที่สัญญาณบ่งชี้สนับสนุนในเชิงบวก เราสามารถคาดหวังว่า PSL น่าจะเคลื่อนที่เป็น Zigzag up ได้
ด้านบล.ทิสโก้ ระบุในบทวิเคราะห์ว่าดัชนีค่าระวางเรือ BDI ฟื้นตัวครั้งแรกในรอบ 1 สัปดาห์ มองแนวโน้ม BDI ปีนี้ปรับตัวขึ้นต่อจากปีที่แล้ว จากภาวะอุปสงค์และอุปทาน รวมทั้งคาดการณ์เศรษฐกิจโลกที่ปรับตัวดีขึ้น